हेरात क्षेत्रिय अस्पताल के एक प्रवक्ता रफ़ीक़ शिराज़ी ने बताया कि विद्रोहियों ने वोटरों की उन अंगलियों को काटकर ले गए जिनमें मतदान के बाद रोशनाई के निशान लगाए गए थे.रफ़ीक़ शिराज़ी ने कहा, " रूबात संगी ज़िले के अक़ाबी गांव में हथियारबंद लोगों ने हमारे ग्यारह नागरिकों को भोर के समय अग़वा कर लिया उन लोगों की उंगलियों को पहले तो दवाई देकर सु्न्न कर दिया गया और बाद में एक धारदार छूरी से उन्हें काट दिया गया. उन्होंने हाथों की वो उंगली काटी जिसमें वोट देने के बाद की स्याही का निशान लगा था."



अफ़गानिस्तान में मतदान पर छाया रहा हिंसा का सायाएक पीड़ित नूर अहमद ने कहा, " हमने राष्ट्रपति के चुनाव के लिए हुए चुनाव में मतदान किया. संक्षिप्त में हमारा अपहरण कर लिया गया और उन्होंने हमारी उंगलियां काट दीं."तालिबान ने धमकी दी थी कि वो चुनाव प्रक्रिया में बाधा पहुंचाएंगे. फिर भी क़रीब 60 प्रतिशत मतदाताओं ने वोटिंग में हिस्सा लिया. लेकिन तमाम सुरक्षा प्रबंधों के बावजुद मुल्क में कई जगहों पर हिंसा हुई और क़रीब 50 के आसपास लोगों को अपनी जानें गंवानी पड़ीं.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)